Държавен вестник, бр. 95, 2018 г., стр. 41

БРОЙ  95	
Д Ъ Р Ж А В Е Н  В Е С Т Н И К 	
СТР.  41  
МИНИСТЕРСТВО
НА ЗДРАВЕОПАЗВАНЕТО
Наредба за изменение и допълнение на На-
редба № 4 от 2009 г. за условията и реда за 
предписване и отпускане на лекарствени 
продукти (обн., ДВ, бр. 21 от 2009 г.; изм. и 
доп., бр. 91 от 2009 г., бр. 94 от 2011 г., бр. 2 
от 2012 г., бр. 81 и 104 от 2013 г., бр. 15, 68 и 
95 от 2014 г.; изм. с Решение № 5812 на ВАС 
от 17.05.2016 г. – бр. 91 от 2016 г.)
§ 1. В чл. 23, ал. 1 думата „задължително“ 
се заличава.
§ 2. В чл. 24 се правят следните изменения 
и допълнения:
1. В ал. 2, т. 1 накрая се поставя запетая 
и се добавя „освен когато липсва подходяща 
опаковка съгласно списъка по чл. 262, ал. 1 
ЗЛПХМ;“.
2. Алинея 5 се изменя така:
„(5) Рецептурните бланки по ал. 1 задъл-
жително се попълват в електронна форма, 
разпечатват се и издалите ги лекари/лекари 
по дентална медицина полагат подпис и личен 
печат и/или печат на лечебното заведение.“
§ 3. В чл. 30а се правят следните изменения:
1. Алинея 2 се изменя така:
„(2) Лекарственият лист по приложение 
№ 5а може да бъде и само в електронна 
форма, като се подписва съгласно Закона 
за електронния документ и електронните 
удостоверителни услуги с квалифициран или 
усъвършенстван електронен подпис.“
2. Създават се ал. 5, 6, 7 и 8: 
„(5) Когато лекарствените продукти са за 
злокачествени заболявания, лекарственият 
лист по ал. 1 се придружава от терапевтичен 
фиш съгласно приложение № 5б. 
(6) Терапевтичният фиш може да бъде и само 
в електронна форма, като се подписва съгласно 
Закона за електронния документ и електронните 
удостоверителни услуги с квалифициран или 
усъвършенстван електронен подпис.
(7) Терапевтичният фиш се попълва съгласно 
решението на клиничната онкологична коми-
сия по химиотерапия/клиничната комисия по 
хематология, отразено в протокол, еднократно 
на първия ден от терапията по съответната 
клинична пътека/амбулаторна процедура. 
(8) Терапевтичният фиш се попълва в два 
екземпляра, подписва се от лекуващия лекар, 
след което се предава за изпълнение в бол-
ничната аптека.“
§ 4. В чл. 30в, ал. 1 цифрата „4“ се заменя 
със „7“.
§ 5. Член 30г се изменя така:
„Чл. 30г. (1) Лекарствени продукти по 
чл. 262, ал. 6, т. 2 ЗЛПХМ, заплащани на-
пълно от НЗОК, могат да предписват лицата 
по чл. 4, ал. 1, работещи в лечебни заведе-
ния – изпълнители на болнична помощ по 
клинични пътеки/амбулаторни процедури 
съгласно наредбата по чл. 45, ал. 2 ЗЗО.
(2) Когато съгласно наредбата по чл. 45, ал. 2 
ЗЗО лекарствените продукти за злокачестве-
ни заболявания се заплащат от НЗОК извън 
цената на клиничните пътеки/амбулаторните 
процедури, същите се предписват и прилагат 
само след взето решение за провеждане на 
лекарствено лечение от общата клинична 
онкологична комисия/клиничната комисия 
по хематология съгласно медицинските стан-
дарти „Медицинска онкология“/„Клинична 
хематология.“
(3) Лекарствените продукти за лечение на 
злокачествени солидни тумори при лица над 
18 г., с изключение на опиоидните аналгети-
ци, се предписват от лекуващия лекар след 
решение на клиничната онкологична комисия 
по химиотерапия съгласно медицинския стан-
дарт „Медицинска онкология“. Комисията се 
състои най-малко от трима лекари с призната 
специалност „Медицинска онкология“, които 
работят в лечебното заведение, и се определя 
със заповед на ръководителя на лечебното 
заведение. Решенията на клиничната онко-
логична комисия по химиотерапия се впис-
ват в протоколи съгласно приложение № 8б 
и се подписват от членовете на комисията. 
Протоколите са валидни за срок до 180 дни 
считано от началото на лечението по схемата.
(4) Лекарствените продукти за лечение на 
злокачествени хематологични заболявания при 
лица над 18 г., с изключение на опиоидните 
аналгетици, се предписват от лекуващия ле-
кар след решение на клиничната комисия по 
хематология съгласно медицинския стандарт 
„Клинична хематология“. Решенията се вписват 
в протокол по образец съгласно приложение 
№ 8в, подписан от най-малко трима лекари с 
призната специалност „Клинична хематология“. 
Протоколите са валидни за срок до 180 дни 
считано от началото на лечението по схемата.
(5) Лекарствените продукти за лечение на 
злокачествени заболявания при лица под 18 г., 
с изключение на опиоидните аналгетици, се 
предписват от лекуващия лекар след решение 
на клинична онкологична комисия/клинична 
комисия по хематология за лица под 18 години. 
Решенията се вписват в протокол по образец 
съгласно приложения № 8б/№ 8в и се подписват 
най-малко от двама лекари със специалност по 
„Педиатрия“ и „Клинична хематология“ или 
„Детска клинична хематология и онкология“, 
които работят в лечебното заведение. Прото-
колите са валидни за срок до 180 дни считано 
от началото на лечението по схемата.
(6) Решенията на комисиите по ал. 3 – 5 
са съгласно терапевтичните схеми за лечение 
в съответствие с одобрените фармако-тера-
певтични ръководства.
(7) Лицата по ал. 1 могат да предписват на 
ЗОЛ със злокачествени заболявания лекар-
ствени продукти за лечение/продължаване 
на лечението в извънстационарни условия, 
както следва: